

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XVII/2016

**Dňa:** 22.09.2016

**K bodu programu:** **č. 6**

**Názov materiálu:** **Majetkové prevody Mesta Stará Ľubovňa**

**Materiál obsahuje:** Návrhy uznesení

**Materiál predkladá:** Bc. František Boleš

vedúci referátu správy majetku mesta

**Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál vypracoval:** Mgr. Štefan Žid

referent SMM

**I. § 9a, odsek 8, písmeno e) zákona č. 138/91 Zb. o majetku obcí**

**- prípad hodný osobitného zreteľa**

**Žiadateľ:** Karol Sivoň, rod. Sivoň a Mgr. Margita Sivoňová, rod. Fenďová, Zimná915/31,   064 01 Stará Ľubovňa

**MsZ schvaľuje:**

odpredaj nehnuteľnosti podľa zákona č. 138/91 Zb. o majetku obcí, § 9a, odsek 8, písmeno e) – prípad hodný osobitného zreteľa žiadateľom Karolovi Sivoňovi, rod. Sivoňovi a Mgr. Margite Sivoňovej, rod. Fenďovej, Zimná 915/31, 064 01 Stará Ľubovňa, a to pozemku p. č. CKN 3015/236 s výmerou 236 m2, ostatná plocha, LV č. 3696, k. ú. Stará Ľubovňa do bezpodielového spoluvlastníctva na účely majetkovoprávneho vyrovnania za cenu 10,-- €/m2.

Odôvodnenie osobitného zreteľa: Pozemok je dlhodobo využívaný budúcimi nadobúdateľmi ako záhrada za rodinným domom.

Zámer odpredaja nehnuteľnosti bol uverejnený na úradnej tabuli a webovom sídle Mesta Stará Ľubovňa 11.08.2016.

**Žiadateľ:** Peter Dziak, rod. Dziak, Janka Kráľa 1715/39, 064 01 Stará Ľubovňa

**MsZ schvaľuje:**

odpredaj nehnuteľnosti podľa zákona č. 138/91 Zb. o majetku obcí, § 9a, odsek 8, písmeno e) – prípad hodný osobitného zreteľa žiadateľovi Petrovi Dziakovi, rod. Dziakovi, Janka Kráľa 1715/39, 064 01 Stará Ľubovňa, a to pozemku p. č. CKN 3994/3 s výmerou 212 m2, orná pôda, LV č. 3696, k. ú. Stará Ľubovňa do výlučného vlastníctva na účely majetkovoprávneho vyrovnania za cenu 15,-- €/m2.

Odôvodnenie osobitného zreteľa: Žiadaný pozemok je priľahlý k pozemku vo vlastníctve žiadateľa, zapísanému na LV č. 7477 v k. ú. Stará Ľubovňa.

Zámer odpredaja nehnuteľnosti bol uverejnený na úradnej tabuli a webovom sídle Mesta Stará Ľubovňa 11.08.2016.

**II. § 9a, odsek 8, písmeno e) zákona č. 138/91 Zb. o majetku obcí**

**- prípad hodný osobitného zreteľa ► z á m e r**

**Žiadateľ:** Ing. Jozef Pajunk, rod. Pajunk a Magdaléna Pajunková, rod. Šefčíková, Zámocká 1182/10, 064 01 Stará Ľubovňa

**MsZ schvaľuje:**

„zámer“ odpredaja nehnuteľností podľa zákona č. 138/91 Zb. o majetku obcí, § 9a, odsek 8, písmeno e) – prípad hodný osobitného zreteľa žiadateľom Ing. Jozefovi Pajunkovi, rod. Pajunkovi a Magdaléne Pajunkovej, rod. Šefčíkovej, Zámocká 1182/10, 064 01 Stará Ľubovňa, a to časť pozemku p. č. EKN 3530, diel 1 s výmerou 24 m2, ostatná plocha a časť pozemku p. č. EKN 5545/4, diel 2 s výmerou 23 m2, zapísaných na LV 4542 v k. ú. Stará Ľubovňa, zameraných a pričlenených k pozemku p. č. CKN 1539/9 s celkovou výmerou 47 m2, ostatná plocha geometrickým plánom č. 45/2016 zo dňa 07.07.2016 vypracovaným Miroslavom Gladišom – geodetom, 065 48 Šarišské Jastrabie 328 do bezpodielového spoluvlastníctva na účely majetkovoprávneho vyrovnania za cenu 10,-- €/m2.

Odôvodnenie osobitného zreteľa: Žiadaný pozemok je priľahlý k pozemku vo vlastníctve žiadateľov, zapísanému na LV č. 1534 v k. ú. Stará Ľubovňa.

**Žiadateľ:** Peter Kerpčár, rod. Kerpčár a Júlia Kerpčárová, rod. Štellmachová, Zimná 897/13, 064 01 Stará Ľubovňa

**MsZ schvaľuje:**

„zámer“ odpredaja nehnuteľností podľa zákona č. 138/91 Zb. o majetku obcí, § 9a, odsek 8, písmeno e) – prípad hodný osobitného zreteľa žiadateľom Petrovi Kerpčárovi, rod. Kerpčárovi a Júlii Kerpčárovej, rod. Štellmachovej, Zimná 897/13, 064 01 Stará Ľubovňa, a to časť pozemku p. č. CKN 3015/2, diel 1 s výmerou 8 m2, ostatná plocha, zameraný a pričlenený k pozemku p. č. CKN 3015/8, diel 2 s výmerou 531 m2, ostatná plocha, zameraný a pričlenený k novovytvorenej parcele č. CKN 3015/549 geometrickým plánom č. 22/2016 zo dňa 20.06.2016 vypracovaným spoločnosťou GEODAT REAL, s. r. o., Vansovej 53, 064 01 Stará Ľubovňa, spolu o výmere 539 m2,do bezpodielového spoluvlastníctva na účely majetkovoprávneho vyrovnania za cenu 30,-- €/m2.

Odôvodnenie osobitného zreteľa: Žiadané časti pozemkov sú priľahlé k pozemku vo vlastníctve žiadateľov, zapísanému na LV č. 1493 v k. ú. Stará Ľubovňa.

**Žiadateľ:** Michal Pješčák, rod. Pješčák a Eva Pješčáková, rod. Dzedzinová, Zimná 895/11, 064 01 Stará Ľubovňa

**MsZ schvaľuje:**

„zámer“ odpredaja nehnuteľností podľa zákona č. 138/91 Zb. o majetku obcí, § 9a, odsek 8, písmeno e) – prípad hodný osobitného zreteľa žiadateľom Michalovi Pješčákovi, rod. Pješčákovi a Eve Pješčákovej, rod. Dzedzinovej, Zimná 895/11, 064 01 Stará Ľubovňa, a to pozemkov zapísaných na LV 3696 v k. ú. Stará Ľubovňa: časť pozemku p. č. CKN 3015/2, diel 1 zameraný a pričlenený k novovytvorenej parcele č. CKN 3015/550 s výmerou 505 m2, ostatná plocha; časť pozemku p. č. CKN 3015/2, diel 2 s výmerou 20 m2, ostatná plocha a pozemok p. č. CKN 3015/471, diel 4 s výmerou 3 m2, ostatná plocha, zamerané a pričlenené k pozemku p. č. CKN 3015/7 zapísanému na LV 1500 v k. ú. Stará Ľubovňa na základe geometrického plánu č. 23/2016 zo dňa 21.06.2016 vypracovaného spoločnosťou GEODAT REAL, s. r. o., Vansovej 53, 064 01 Stará Ľubovňa, spolu o výmere 528 m2, do bezpodielového spoluvlastníctva na účely majetkovoprávneho vyrovnania za cenu 20,-- €/m2.

Odôvodnenie osobitného zreteľa: Žiadané časti pozemkov sú priľahlé k pozemku vo vlastníctve žiadateľov, zapísanému na LV č. 1500 v k. ú. Stará Ľubovňa.

*Zdôvodnenie ceny navrhnutej poslancami MsR:*

* *pozemky prenajaté žiadateľom na základe zmluvy č. 1129/97 zo dňa 03.02.1997*

*o výmere 264 m2 odpredaj za cenu 10,-- €/m2*

* *ďalšie pozemky o výmere 264 m2 odpredaj za cenu 30,-- €/m2*
* *priemerná cena (10,-- + 30,-- = 40,-- : 2) 20,-- €/m2*

**III. § 9a, odsek 9, písmeno c) zákona č. 138/91 Zb. o majetku obcí**

**- prípad hodný osobitného zreteľa ► z á m e r**

**Žiadateľ:** Mgr. Rudolf Žiak a manželka Janka Žiaková, Štúrova 1883/64, 064 01 Stará Ľubovňa

**MsZ schvaľuje:**

„zámer“ prenájmu nehnuteľnostipodľa zákona č. 138/91 Zb. o majetku obcí, § 9a, odsek 9, písmeno c) – formou osobitného zreteľa žiadateľom Mgr. Rudolfovi Žiakovi, rod. Žiakovi a manželke Janke Žiakovej, rod. Šipošovej, Štúrova 1883/64, 064 01 Stará Ľubovňa, a to pozemku p. č. CKN 2617/74 s výmerou 342 m2, orná pôda, zameraného a odčleneného od pozemku p. č. CKN 2617/39 s celkovou výmerou 401 m2, evidovaného na LV č. 3696 v k. ú. Stará Ľubovňa, na základe zamerania geometrickým plánom č. 18/2016 zo dňa 01.06.2016 s výškou nájmu 0,0332 €/m2/rok na dobu 30 rokov.

Odôvodnenie osobitného zreteľa: Žiadatelia sú vlastníkmi susediacej stavby rodinného domu a priľahlých pozemkov zapísaných na LV č. 1574 v k. ú. Stará Ľubovňa.

**IV. Výkup pozemkov**

**Predávajúci:** ANDOSA, s.r.o., Zimná 885/1, 064 01 Stará Ľubovňa, IČO 45333572

**MsZ schvaľuje:**

odkúpenie nehnuteľnosti od spoločnosti ANDOSA, s. r. o., Zimná 885/1, 064 01 Stará Ľubovňa, IČO 45333572, a to pozemku p. č. CKN 3015/393 s výmerou 878 m2, zastavané plochy a nádvoria, zapísaného na LV č. 7003 v k. ú. Stará Ľubovňa na účely majetkovoprávneho vyrovnania pozemku pod miestnou komunikáciou za symbolickú cenu 1,-- €.

**V. § 9a, odsek 1, písmeno a) zákona č. 138/91 Zb. o majetku obcí**

**- vyhlásenie obchodnej verejnej súťaže**

**MsZ schvaľuje:**

vyhlásenie a podmienky obchodnej verejnej súťaže na odpredaj nehnuteľností vo vlastníctve Mesta Stará Ľubovňa v súlade s ustanovením § 9a, odsek 1, písmeno a) zákona č. 138/91 Zb. o majetku obcí so začiatkom súťaže 01.10.2016 a ukončením súťaže 31.10.2016, a to:

1. stavba súpisné č. 9, Nám. sv. Mikuláša, Stará Ľubovňa, postavená na pozemku p. č. CKN 39 a pozemok p. č. CKN 39 s výmerou 575 m2, druh pozemku zastavaná plocha a nádvorie, LV č. 3696 v k. ú. Stará Ľubovňa za cenu minimálne vo výške znaleckého posudku – 124 000,-- €;
2. stavba súpisné č. 11, Nám. sv. Mikuláša, Stará Ľubovňa, postavená na pozemku p. č. CKN 42 a pozemok p. č. CKN 42 s výmerou 623 m2, druh pozemku zastavaná plocha a nádvorie, LV č. 3696 v k. ú. Stará Ľubovňa za cenu minimálne vo výške znaleckého posudku – 113 000,-- €.

**VI. Žiadosti o kúpu nehnuteľností**

**Žiadateľ:** Cirkevný zbor Evanjelickej cirkvi augsburského vyznania na Slovensku,

Nám. Mariánske 30, 065 03 Podolínec

**MsZ berie na vedomie:**

žiadosť Cirkevného zboru Evanjelickej cirkvi augsburského vyznania na Slovensku, Námestie Mariánske 30, 065 03 Podolínec o pridelenie pozemku na sídlisku Východ s výmerou cca 1000 m2 na účely výstavby kostola a farskej budovy a pozemku s výmerou cca 400 m2 na účely výstavby parkoviska.

**Žiadateľ:** Pavol Vyšovský, Nám. sv. Mikuláša 1370/23A, 064 01 Stará Ľubovňa

**MsZ:**

1. **berie na vedomie** žiadosť Pavla Vyšovského, Nám. sv. Mikuláša 1370/23A, 064 01 Stará Ľubovňa o odpredaj a prenájom pozemkov v lokalite „Medzi Lipníkmi“ na účely realizácie predloženého podnikateľského zámeru.
2. **neodporúča** odpredaj a prenájom uvedených pozemkov z dôvodu rozporu podnikateľského plánu s ÚPN mesta Stará Ľubovňa.

***Zverejnené na úradnej tabuli mesta dňa : ................................***

***Zverejnené na webovom sídle mesta dňa : ................................***

**Mesto Stará Ľubovňa**

**v y h l a s u j e**

**obchodnú verejnú súťaž v zmysle § 9a ods. 1 písm. a/ zák. SNR č. 138/1991 Zb. o majetku obcí v znení neskorších predpisov s použitím § 281 a nasl. Obchodného zákonníka na podávanie najvhodnejšieho návrhu a uzatvoreniu kúpnej zmluvy na predaj nehnuteľného majetku mesta.**

**PODMIENKY OBCHODNEJ VEREJNEJ SÚŤAŽE**

**I.**

**Úvodné ustanovenie**

Predaj nehnuteľnosti sa uskutoční v súlade s platnými právnymi predpismi, Zásadami hospodárenia a nakladania s majetkom mesta Stará Ľubovňa a uzneseniami Mestského zastupiteľstva mesta Stará Ľubovňa.

**II.**

**Predmet obchodnej verejnej súťaže**

Predmetom obchodnej verejnej súťaže je výber najvhodnejšej ponuky na kúpu nehnuteľnosti a uzatvorenie kúpnej zmluvy na nehnuteľný majetok mesta a to:

* lokalita Námestie sv. Mikuláša – v  k. ú. Stará Ľubovňa

1. stavba súpisné č. 9 a pozemku p. č. CKN 39 s výmerou 575 m2, zastavané plochy a nádvoria, LV 3696, k. ú. Stará Ľubovňa za cenu minimálne vo výške znaleckého posudku č. 186/2016 zo dňa 19.08.2016, a to **124 000,-- €,**  výška zábezpeky (5%) **6 200,-- €;**
2. stavba súpisné č. 11 a pozemku p. č. CKN 42 s výmerou 623 m2, zastavané plochy a nádvoria, LV 3696, k. ú. Stará Ľubovňa za cenu minimálne vo výške znaleckého posudku č. 187/2016 zo dňa 21.08.2016, a to **113 000,-- €,** výška zábezpeky (5%) **5 650,-- €;**

**III.**

**Časový plán súťaže**

1. **Vyhlásenie súťaže dňom: 01.10.2016.**
2. Obhliadku nehnuteľností môžete vykonať v pracovných dňoch od 01.10.2016 do 28.10.2016, v čase od 8.00 do 14.00 h (tel. kontakt: 0911 624 834).
3. **Ukončenie predkladania návrhov súťaže dňa: 31.10.2016 do 12:00 h.**
4. Vyhodnotenie návrhov súťaže sa uskutoční najneskôr do 2 mesiacov od ukončenia súťaže.
5. Oznámenie vybraného návrhu: do 10 dní od vyhodnotenia návrhov komisiou.
6. Uzatvorenie kúpnych zmlúv do 30 dní od vyhodnotenia návrhov komisiou.

**IV.**

**Podmienky obchodnej verejnej súťaže**

1. Obchodná verejná súťaž sa začína dňom zverejnenia vyhlásenia obchodnej verejnej súťaže na úradnej tabuli a webovom sídle Mesta Stará Ľubovňa dňa: 30.09.2016.
2. Navrhovateľ môže predložiť najviac k jednému bodu jeden návrh. Návrh môže obsahovať aj viacero ponúk, ale s podmienkou – k jednému bodu len jedna ponuka. Ak podá navrhovateľ viac návrhov k jednému bodu, budú všetky zo súťaže vylúčené.
3. Požadovaná cena je cena minimálna.
4. Forma podávania návrhov je písomná. Náležitosti návrhu sú v článku VII. týchto podmienok obchodnej verejnej súťaže.
5. Vyhlasovateľ si vyhradzuje právo prijať návrhy samostatne na jednotlivé nehnuteľnosti podľa článku II., týchto podmienok obchodnej verejnej súťaže.
6. Navrhovatelia môžu meniť, dopĺňať svoje návrhy a odvolať ich do ukončenia lehoty na predkladanie ponúk v termínoch podľa článku III., odseku 3, týchto podmienok obchodnej verejnej súťaže**.**
7. Vyhlasovateľ Mesto Stará Ľubovňa ustanovenou komisiou vyhodnotí predložené návrhy najneskôr do 2 mesiacov odo dňa ukončenia predkladania návrhov súťaže.
8. Vyhlasovateľ písomne oboznámi ostatných navrhovateľov s výsledkom obchodnej verejnej súťaže do 15 dní od vyhodnotenia obchodnej verejnej súťaže.
9. Vyhlasovateľ si vyhradzuje právo odmietnuť všetky predložené návrhy, súťaž zrušiť, meniť podmienky súťaže, ukončiť súťaž ako neúspešnú alebo predĺžiť lehotu na predkladanie ponúk, predĺžiť lehotu na vyhlásenie výsledku súťaže.
10. Zmena podmienok súťaže sa vykoná spôsobom a  prostriedkami, tak ako bola vyhlásená.
11. Záujemca má možnosť nahliadnuť do výpisu uznesenia mestského zastupiteľstva, znaleckého posudku, ak sa pre daný účel vypracoval, ktoré sa nachádzajú na Mestskom úrade v Starej Ľubovni, v úradných hodinách na referáte správy majetku mesta.
12. Do súťaže nemožno zahrnúť návrh, ktorý sa predložil po lehote určenej v podmienkach súťaže.
13. V prípade zistenia nepravdivých údajov v súťažnom návrhu bude dotknutý navrhovateľ zo súťaže vylúčený a nebude jeho návrh hodnotený.
14. Navrhovateľ podaním ponuky potvrdzuje, že sa s predmetom obchodnej verejnej súťaže oboznámil, je mu stav predmetnej nehnuteľnosti dostatočne známy a taktiež bol ešte pred ukončením súťaže podrobne oboznámený s možnosťami budúceho využitia nehnuteľností.
15. Navrhovateľ nemá nárok na náhradu nákladov spojených s jeho účasťou v súťaži.
16. Nárok na úhradu nákladov spojených s účasťou na súťaži nevzniká ani účastníkovi, ktorý v súťaži zvíťazil.

**V.**

**Podmienky predaja**

1. **Cena za nehnuteľnosť bude uhradená najneskôr pri podpise zmluvy.**
2. Návrh na vklad do katastra nehnuteľností podáva Mesto Stará Ľubovňa na vlastné náklady po uhradení celej kúpnej ceny.
3. V prípade nedodržania stanovených lehôt zo strany víťaza súťaže bude nehnuteľnosť ponúknutá na odkúpenie záujemcovi, ktorý je nasledujúci po víťazovi v poradí určenom pri posudzovaní a vyhodnotení predložených návrhov.
4. **Navrhovateľ najneskôr pri podaní cenovej ponuky uhradí v pokladni mestského úradu finančnú zábezpeku z vyhlásenej ceny predmetu predaja uvedenú v čl. II. týchto podmienok.**
5. V prípade predloženého návrhu s viacerými ponukami sa finančná zábezpeka spočítava za jednotlivé ponuky pri realizácii kúpnej zmluvy do schválenej kúpnej ceny ako prvá splátka.
6. Ostatným neúspešným súťažiacim sa finančná zábezpeka vráti do 10 pracovných dní od vyhodnotenia súťaže.
7. **V prípade, že víťaz obchodnej verejnej súťaže z akéhokoľvek dôvodu odstúpi od uzatvorenia kúpnej zmluvy, finančná zábezpeka prepadá v plnej výške v prospech vyhlasovateľa Mesta Stará Ľubovňa.**
8. Súťažiaci navrhovatelia pri podaní ponúk zaplatia **manipulačný poplatok v pokladni mestského úradu – prízemie v sume 33,- €.** Fotokópiu dokladu súťažiaci nalepí na obálku predkladaného súťažného návrhu.

**VI.**

**Kritériá hodnotenia návrhov**

1. Jediným kritériom hodnotenia predložených návrhov je cena nehnuteľností predložená navrhovateľom*.*
2. Víťazom obchodnej verejnej súťaže bude navrhovateľ najvhodnejšej ponuky, ktorej bude priradené poradie č.1. V poradí druhej najvhodnejšej ponuke sa priradí poradie č. 2. Takto bude postupované aj pri ďalších ponukách, ktorým bude priradené číslo podľa poradia.
3. V prípade rovnakej ponúknutej ceny za nehnuteľnosť rozhodne skorší termín podania návrhu.
4. Víťaz obchodnej verejnej súťaže bude vyzvaný na uzatvorenie kúpnej zmluvy.
5. Účastníkom súťaže, ktorí v obchodnej verejnej súťaži neuspeli – umiestnili sa na druhom a ďalších miestach Mesto Stará Ľubovňa oznámi, že ich návrhy sa odmietli.
6. Súťaž je platná, ak sa na nej zúčastní najmenej jeden súťažiaci, ktorý splnil podmienky vyhlásenej obchodnej verejnej súťaže.

**VII.**

**Podanie ponuky/návrhu**

1. Návrhy do obchodnej verejnej súťaže sa posielajú v uzatvorenej obálke na adresu vyhlasovateľa :  ***Mesto Stará Ľubovňa***

***Mestský úrad v Starej Ľubovni***

***Obchodná č. 1***

***PSČ 064 01***

s viditeľným označením - textom :

**NEOTVÁRAŤ - NÁVRH NA ODKÚPENIE NEHNUTEĽNOSTI**

Navrhovateľ na obálke ďalej uvedie **názov nehnuteľnosti podľa čl. II ods. 1 týchto podmienok** (a jej poradie,ak je viac nehnuteľností).

1. Poverený zamestnanec mesta – podateľňa vyznačí na obálke *„****Prijaté: poradie návrhu, dátum, čas a miesto prijatia návrhu spolu so svojím  podpisom****“.*
2. **Povinné náležitosti návrhu na odkúpenie :**
   1. presné označenie navrhovateľa
   * (fyzická osoba uvedie : meno, priezvisko, bydlisko, rodné číslo, tel. č., fyzická osoba,
   * podnikateľ a právnická osoba uvedie: názov, sídlo, IČO, konajúcu osobu / zástupcu, zápis v obchodnom registri, tel. č.)
   1. označenie nehnuteľnosti (jej identifikácia a poradie),
   2. cenový návrh,
   3. doklad o uhradení zábezpeky,
   4. záväzok, že od vyhlasovateľa odkúpi nehnuteľnosť tak ako stojí a leží za cenu ním navrhnutú, ktorú zaplatí najneskôr pri podpise kúpnej zmluvy,
   5. doklad o zaplatení manipulačného poplatku **33,- €,**
   6. ponuka/návrh musí byť podpísaný a datovaný (u právnickej osoby aj pečiatka a podpis konajúcej osoby).
3. V prípade, že návrh nebude spĺňať náležitosti vyššie uvedené, bude pri vyhodnocovaní ponúk zo súťaže vylúčený.

V Starej Ľubovni dňa .............................

**PhDr. Ľuboš Tomko, v. r.**

primátor mesta Stará Ľubovňa